एह‌्ड़े सख्त अन्जाम दे समनै कृष्ण दे नां आखने द सुआल गै नईं हा। चौधरी दी आगया कन्ने ग्रां दे पंडत ने ब्या-कारज पूरा कराया। अद्दी रातीं तगर नाच गाना होंदा रेया। फी परोहने उठी गे ते सोने दा परबन्ध होन लगा। चौधरी ने कृष्ण गी आखेया जे उसी लाड़ी दी कोठरी च सौना पौग। कन्ने इब्बी पुच्छेया जे के ए सच्च ऐ ओदे जड़ा जगत होग उसदे दन्द बी सुन्ने दे होंगन ? कृष्ण ने परता दित्ता-‘जरूर। जेकर तुन्दी धियु गी मेरे कन्ने सच्चा हिरख ऐ तां। जेकर हिरखै च कोई स्वार्थ होग, तां इस हालती च मेरे सुन्ने दे दन्द बी गैब होई जांगन।’